Personal obri les borses de treball temporal de Monitors de Temps Lliure i Animadors Juvenils
24 de gener 2018

L'Ajuntament de Sagunt ha publicat en el Butlletí Oficial de la Província de València les bases per a la formació de borses de treball temporal de les categories professionals de Monitors/es d'Oci i Temps Lliure i d'Animadors/es Juvenils. Les persones interessades poden presentar les seues instàncies entre el 23 de gener i el 5 de febrer d'enguany.

**“L'Equip de Govern pretén continuar el pla marcat pel que fa als recursos humans mitjançant l’actualització de les borses de treball temporal. Actualitzar i donar participació als nostres ciutadans en l'ocupació pública, renovant les borses de treball que es trobaven sense renovar, alguna de les quals des del 2009”**, ha declarat el delegat d'Administració Local i Transparència, Sergio Moreno.

Així, amb l'aprovació i posada en marxa d'estes borses de Monitors/es d'Oci i Temps Lliure i d'Animadors/es Juvenils es vol **“donar cabuda a un major nombre d'interessats i la seua relació laboral amb els projectes que puguen dur-se a terme des de l’àrea de Joventut d’este ajuntament”**, ha acabat d'explicar Moreno.​  

*   [](http://www.facebook.com/sharer.php?u=https://aytosagunto.es/va/actualitat/personal-obri-les-borses-de-treball-temporal-de-monitors-de-temps-lliure-i-animadors-juvenils/ "Facebook")
*   [](http://twitter.com/share?url=https://aytosagunto.es/va/actualitat/personal-obri-les-borses-de-treball-temporal-de-monitors-de-temps-lliure-i-animadors-juvenils/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/personal-obri-les-borses-de-treball-temporal-de-monitors-de-temps-lliure-i-animadors-juvenils/ "Linked In")
*   [](mailto:?body=https://aytosagunto.es/va/actualitat/personal-obri-les-borses-de-treball-temporal-de-monitors-de-temps-lliure-i-animadors-juvenils/)